text: Genkender du denne kiosk-røver i Esbjerg?
  28 oktober 2016 kl. 10.06
  Politiet søger nu borgernes hjælp til at opklare et væbnet røveri mod Felix kiosken  i Esbjerg.
  Røveriet fandt sted mandag den 17. oktober klokken 18.48, hvor en maskeret mand truede ekspedienten med en kniv og slap af sted med et mindre kontant beløb.
  Politiet beskriver røveren på denne måde:
  18-25 år
  175-180 cm og spinkel af bygning
  hvid hud
  talte dansk uden accent
  Iført sort hættetrøje med hvid skrift henover brystet, sorte bukser med skrift på venstre ben (sandsynligvis ”Compton”), sort plastikmaske og sorte kondisko med hvide såler
  Medbragte en blå/hvid plasticpose (muligvis fra Aldi), og var bevæbnet med en foldekniv med et blad på ca. 10 cm.
  Han blev samlet op af en medgerningsmand på knallert, og de kørte mod øst af Palnatokes Alle og sandsynligvis videre af Kjersingvej og Fortuna Alle og videre mod Stengårdsvej. 
  Har du set noget i forbindelse med røveriet, eller mener du at vide, hvem de to mænd kan være, så kontakt Lokalpolitiet i Esbjerg på telefon 114.
  
  